text: আপডেটের সময় : সেপ্টেম্বর, ২০, ২০২০, ১২:৩০ am
  ময়মনসিংহ প্রতিনিধিঃ-গতকাল শনিবার (১৯ সেপ্টেম্বর) সকাল দশটার দিকে ময়মনসিংহ-কিশোরগঞ্জ আঞ্চলিক মহাসড়কের ময়মনসিংহের নান্দাইলে সড়ক দুর্ঘটনায় ঘটনাস্থলেই বাবা-ছেলের মৃত্যু হয়েছে। এ ঘটনায় আহত সাতজনকে নান্দাইল উপজেলা স্বাস্থ্য কমপ্লেক্সে ও পাঁচজনকে ময়মনসিংহ মেডিকেল কলেজ হাসপাতালে ভর্তি করা হয়েছে। পিকআপটি জব্দ করা সম্ভব হলেও চালক পালিয়ে গেছেন। নিহতরা হলেন- শেরপুরের শ্রীবর্দী উপজেলার ফাহাদ আলম (৩২) ও তার ছেলে তুরান ফাহাদ (৫)। নিহতরা কিশোরগঞ্জের নিকলী হাওড়ে ভ্রমনের জন্য যাচ্ছিল। হতাহতরা মাইক্রোবাস এবং পিকআপের যাত্রী।